Paul Åke Lund

Paul Åke Lund (17. huhtikuuta 1877 Kristiinankaupunki – 1. lokakuuta 1949 Loviisa) oli suomalainen juristi, asianajaja ja Loviisan pormestari.

Lundin vanhemmat olivat kihlakunnantuomari, Kristiinankaupungin pormestari Karl Johan Lund ja Mathilda Hanna Roschier. Hän pääsi ylioppilaaksi Oulun ruotsalaisesta lyseosta 1897 ja suoritti Helsingin yliopistossa oikeustutkinnon vuonna 1901. Lund sai varatuomarin arvon 1904.

Lund oli Jyväskylässä kaupunginviskaalina 1909–1925 sekä kaupunginvoutina 1912–1918 ja toimi samalla asianajajana siellä 1908–1928. Hän oli sitten Loviisan pormestarina 1928–1947.

Lund kuului Suomen Asianajajaliiton hallitukseen ja hän toimi liiton Jyväskylän osaston puheenjohtajana. Loviisassa Lund oli kaupunginvaltuuston jäsenenä ja Pohjoismaiden Yhdyspankin Loviisan konttorin valvojana.

Lund oli naimisissa vuodesta 1906 Mandi Koskisen kanssa. Lundin veli oli Tornion pormestari Arne Lund.

Lähteet 

Suomalaiset juristit
Suomalaiset asianajajat
Loviisan pormestarit ja kaupunginjohtajat
Loviisan kaupunginvaltuutetut
Vuonna 1877 syntyneet
Vuonna 1949 kuolleet